Класификация на информацията: 
Ниво 0, [TLP- WHITE]
РЕПУБЛИКА БЪЛГАРИЯ
МИНИСТЕРСТВО НА ОБРАЗОВАНИЕТО И НАУКАТА
РЕГИОНАЛНО УПРАВЛЕНИЕ НА ОБРАЗОВАНИЕТО – КЮСТЕНДИЛ

И Н Ф О Р М А Ц И Я

	Прием на ученици с хронични заболявания, с физически и сензорни увреждания, от домове за отглеждане и възпитание на деца, лишени от родителска грижа, от центрове за настаняване от семеен тип и ученици, настанени в приемни семейства за учебната 2026/2027 година 
I. Изисквания към учениците при кандидатстване:
	Учениците трябва да отговарят на условията, определени в чл. 55 от Наредба № 10 от 01.09.2016 г. за организация на дейностите в училищното образование с изключение на учениците със специални образователни потребности по чл. 120, ал. 7 от ЗПУО.
Чл. 55 от Наредба № 10 от 01.09.2016 г. за организация на дейностите в училищното образование гласи: 
„Чл. 55. (1) (Предишен текст на чл. 55 - ДВ, бр. 82 от 2018 г., изм. - ДВ, бр. 50 от 2025 г., в сила от 20.06.2025 г.) За определените с държавния план-прием места в VІІІ клас могат да кандидатстват ученици, които успешно са завършили основно образование в годината на кандидатстването.
(2) (Нова - ДВ, бр. 82 от 2018 г.) За места, определени с държавния план-прием в VІІІ клас, могат да кандидатстват и ученици от училища на чужди държави, които в годината на кандидатстване успешно са завършили клас, съответстващ на VII клас в България, който е признат при условията и по реда на Наредба № 11 от 1.09.2016 г. за оценяване на резултатите от обучението на учениците (ДВ, бр. 74 от 2016 г.).
(3) (Нова - ДВ, бр. 50 от 2025 г., в сила от 20.06.2025 г.) За определените с държавния план-прием места в VІІІ клас могат да кандидатстват и лица, които преди годината на кандидатстване успешно са завършили основно образование и в годината на кандидатстване навършват не повече от 17 години.“
II. Необходими документи при кандидатстване:
[bookmark: _GoBack]Учениците с  хронични заболявания, с физически и сензорни увреждания, от домове за отглеждане и възпитание на деца, лишени от родителска грижа, от центровете за настаняване от семеен тип и учениците, настанени в приемни семейства, се явяват с документ за самоличност при подаването в РУО – Кюстендил на документите по чл. 96, ал. 2 от Наредба № 10 от 01.09.2016 г. за организация на дейностите в училищното образование.
Учениците подават в РУО – Кюстендил от 03 до 21 май 2026 година следните документи:
1. заявление с подредени желания по образец;
2. протокол от специализирана по профила на заболяването лекарска консултативна комисия с приложени лична амбулаторна карта, медицински изследвания, епикризи и консултации, документиращи заболяването, или решение на териториална експертна лекарска комисия (ТЕЛК), или решение на национална експертна лекарска комисия (НЕЛК), както и оригинал на медицинско свидетелство, издадено от общопрактикуващия лекар на ученика, за липса на противопоказания при кандидатстване по профил, професия - за учениците по чл. 95, ал. 1 от Наредба № 10 от 01.09.2016 г. за организация на дейностите в училищното образование;
3. служебна бележка, удостоверяваща настаняването в центровете за настаняване от семеен тип и оригинал на медицинско свидетелство, издадено от общопрактикуващия лекар на ученика, за липса на противопоказания при кандидатстване по професия - за учениците по чл. 95, ал. 2 от Наредба № 10 от 01.09.2016 г. за организация на дейностите в училищното образование;
4. нотариално заверено копие от договор за настаняване на ученика в приемно семейство съгласно чл. 27, ал. 5 от Закона за закрила на детето и оригинал на медицинско свидетелство, издадено от общопрактикуващия лекар на ученика, за липса на противопоказания при кандидатстване по професия - за учениците по чл. 95, ал. 2 от Наредба № 10 от 01.09.2016 г. за организация на дейностите в училищното образование, настанени в приемни семейства.

III. Срок за приемане на документи: 
       от 03.05.2026 г. до 21.05.2026 г. включително
       (без почивни и празнични дни)
IV. Месторабота на комисията  за приемане на документи:                               	
	РУО – Кюстендил, ул. „Демокрация“ № 55, етаж VI, стая № 6  
V.	Работно време :   от  09.00 до 17.30 часа
                                     (без почивни и празнични дни)
	
Телефон за информация: 0879992905  
2500 Кюстендил, ул. „Демокрация“ № 55, тел. 078/550076, e-mail: io_mon_kst@rio-kyustendil.bg 

